Odločba Komisije

z dne 16. februarja 1994

o seznamu tretjih držav, iz katerih države članice dovoljujejo uvoz svežega perutninskega mesa

(94/85/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/494/EGS z dne 26. junija 1991 o pogojih v zvezi z zdravstvenim varstvom živali, ki ureja trgovino s svežim perutninskim mesom med državami članicami in uvoz tega iz tretjih držav [1], kakor je bila spremenjena z Direktivo 92/116/EGS [2], in zlasti člena 9 Direktive;

ker so bile države, naštete v Prilogi k tej odločbi, ki običajno oskrbujejo države članice, zaprošene, da s pisnimi zagotovili, priloženimi k ustrezni dokumentaciji, ali s pregledi na kraju samem dokažejo, da izpolnjujejo zahteve Skupnosti;

ker ta zagotovila preverja Stalni veterinarski odbor;

ker se ta seznam uporablja brez poseganja v Odločbo Komisije 93/342/EGS [3], ki določa merila za razvrstitev tretjih držav glede na aviarno influenco in atipično kokošjo kugo;

ker je v nekaterih primerih morda tudi treba točno določiti dele držav, iz katerih bo uvoz dovoljen;

ker se ta seznam lahko kadar koli spremeni, da se upoštevajo novi podatki ali nove razmere; ker se vključitev katere koli države na seznam preverja vedno, kadar novi podatki, zlasti tisti, pridobljeni s pregledom na kraju samem, pokažejo, da so se razmere v zadevni tretji državi morda spremenile ali da so bili prvotno prejeti podatki nepopolni, netočni ali nenatančni;

ker bo kljub temu, da seznam tretjih držav pomeni podlago za dogovore Skupnosti, ki se uporabljajo za uvoz iz tretjih držav in so določeni v Direktivi 91/494/EGS, treba upoštevati tudi druge ukrepe, zlasti glede posebnih pogojev v zvezi z zdravstvenim varstvom živali, javnozdravstvenih zahtev, načrtov spremljanja ostankov škodljivih snovi in potrditev, da se doseže popolna uskladitev pogojev za uvoz svežega perutninskega mesa;

ker dokler Komisija ne sprejme veterinarskih spričeval za uvoz svežega perutninskega mesa iz držav, naštetih na tem seznamu, lahko države članice pri uvozu še naprej uporabljajo svoje zahteve glede zdravstvenega varstva živali, ki veljajo od 1. januarja 1994;

ker so v tej odločbi predvideni ukrepi v skladu z mnenjem Stalnega veterinarskega odbora;

SPREJELA NASLEDNJO ODLOČBO:

Člen 1

Države članice dovolijo uvoz svežega perutninskega mesa v skladu s seznamom iz Priloge.

Člen 2

Ta odločba se začne uporabljati 1. julija 1994.

Člen 3

Ta odločba je naslovljena na vse države članice.

V Bruslju, 16. februarja 1994

Za Komisijo

René Steichen

Član Komisije

[1] UL L 268, 24.9.1991, str. 35.

[2] UL L 62, 15.3.1993, str. 1.

[3] UL L 137, 8.6.1993, str. 24.

--------------------------------------------------

PRILOGA

Oznaka ISO | Država | Sveže perutninsko meso | Posebne opombe |

AR | Argentina | × | |

AT | Avstrija | × | |

AU | Avstralija | × | |

BG | Bolgarija | × | |

BR | Brazilija | × | |

CA | Kanada | × | |

CH | Švica | × | |

CL | Čile | × | |

CY | Ciper | × | |

CZ | Češka republika | × | |

FI | Finska | × | |

HU | Madžarska | × | |

IL | Izrael | × | |

MY | Malezija | × | Samo polotoška (zahodna) Malezija |

NO | Norveška | × | |

NZ | Nova Zelandija | × | |

PL | Poljska | × | |

RO | Romunija | × | |

SE | Švedska | × | |

SK | Slovaška | × | |

TH | Tajska | × | |

US | Združene države Amerike | × | |

UY | Urugvaj | × | |

ZA | Južna Afrika | × | |

ZW | Zimbabwe | × | |

--------------------------------------------------